Mária Klementína Habsbursko-lotrinská

Márie Klementina Habsbursko-Lotrinská (* 24. apríl 1777, Florencia, Taliansko – † 15. november 1801, Neapol, Taliansko) bola rodom rakúska arcivojvodkyňa a sobášom neapolsko-sicílska korunná princezná.

Životopis 
Narodila se ako desiate dieťa toskánskeho veľkovojvodu a neskoršieho cisára Leopolda II. a Márie Ludoviky Španielskej.
V roku 1790 bola per procuram zosobášená so svojim priamym bratancom, korunným princom Františkom Neapolsko-Sicílskym (1777 – 1830). Rovnako sa jej bratia František a Ferdinand oženili s neapolskými princeznami Máriou Teréziou a Lujzou. Ich matkou bola Leopoldova sestra Mária Karolína.

V roku 1797 sa v Neapoli konala skutočná svadba. Manželia mali spoločných prarodičov od oboch rodičov. V roku 1801 po štyroch rokoch šťastného manželstva zomrela, oslabená dvomi pôrodmi, na pľúcnu chorobu. Pochovaná bola v Santa Chiara v Neapoli.

Deti 
 Mária Karolína (* 5. november 1798 - † 16. apríl 1870) ∞
 1/ 1816 francúzsky princ Karol Ferdinand Bourbonský (* 1778 - † 1820), vojvoda z Berry, syn Karola Filipa, vojvodu z Artois a Márie Terézie Savojskej
 2/ 1831 Ettore Carlo Lucchesi-Palli, 8. vojvoda della Grazia
 Ferdinando Francesco (* 27. august 1800 - † 1. júl 1801)

Genealógia

Referencie

Literatúra 
 HAMANNOVÁ, Brigitte. Habsburkové. Životopisná encyklopedie. Praha : BRÁNA, Knižní klub, 1996. 408 s. ISBN 80-85946-19-X. S. 310.

Iné projekty

Externé odkazy 
 Životopis na stránkách The Perrage

Zdroj 

Habsbursko-lotrinská dynastia
Arcivojvodkyne
Princezné
Osobnosti z Florencie